laion/Wikipedia-Exotic huggingface dataset:
עונת 1970/1971 בגביע אירופה לאלופות בכדורסל

עונת 1970/1971 בגביע אירופה לאלופות בכדורסל הייתה העונה ה-14 של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-5 בנובמבר 1970 ותחרות הסתיימה ב-8 באפריל 1971. בתחרות השתתפו 27 קבוצות. בתחילת התחרות התקיימו שני סיבובים של שלב הקדם בהם נקבעו 8 עולות לרבע הגמר. ברבע הגמר הקבוצות חולקו ל-2 בתים. מכל בית הקבוצות שזכו במקום הראשון והשני עלו לחצי הגמר, בו נערכו שני מפגשים. מנצחי חצי הגמר נפגשו במשחק הגמר שנערך ב-8 באפריל באנטוורפן. התחרות הסתיימה בניצחון של צסק"א מוסקבה, בפעם הרביעית בתולדות המועדון. בשלבים המוקדמים נקבעו 8 עולות לשלב רבע הגמר. מכבי תל אביב העפילה ישירות לסיבוב השני של המוקדמות והיא הפסידה לסטנדרט לייז' 107:86 ו-62:74. בעקבות כך היא לא עלתה לשלב הבתים. פירוט התוצאות תיאור מפורט של משחקי הגמר משחק הגמר, סרטון באתר יוטיוב
היאבקות יוונית

היאבקות (ביוונית עתיקה: Πάλη) הייתה אחד מענפי ספורט הלחימה המאורגנים והפופולריים ביותר ביוון העתיקה. היוונים חילקו את ההיאבקות לשני סוגים עיקריים. הסוג הראשון הוגדר כהיאבקות זקופה או עילית, ובמסגרתו המתמודד היה צריך להשיג שלוש נקודות כדי לנצח. נקודה הושגה כאשר היריב נגע בקרקע עם הגב הכתף או הירך שלו, יצא מזירת ההיאבקות, או היה מוכן להודות בתבוסה (בדומה לג'ודו בימינו). המתמודדים עלו לזירת המשטח החולי בזוגות, שנקבעו לאחר הפלת גורל, ומתוך כך לא התקיימה הפרדה בין משקלי הגוף של המתחרים, כמקובל בעידן המודרני. היריבים עמדו זה מול זה, ברכיהם כפופות, צווארם בין הכתפיים וידיהם שלוחות לפנים כדי ללפות את אמת יד היריב כבסיס ליישום תכסיסי ההטלה המנופית. הסוג השני נקרא "פאנקרטיון" (Παγκράτιον - "קרב כולל"). ספורט זה היווה שילוב בין היאבקות לאיגרוף, אשר פרט לנשיכה ולפגיעה באיברים רגישים כמו אף, פה ועיניים, לא חלו הגבלות כלשהן על היריבים, כולל בעיטות. זירת ההתמודדות הייתה חולית, תחוחה ורטובה (כמעט בוצית). הבוציות הקנתה חלקלקות והקשתה על הלפיתה. הזירה נועדה מחד לרכך את נפילת המתמודדים ומאידך לעודד פיתוח טכניקה גבוהה של אחיזות ונעילות. הפנקראטיון הסתיים, בשונה מההיאבקות הזקופה, בהודעת אחד היריבים על כניעתו: בדרך של הרמת יד מקובלת. פאנקרטיון היה ספורט מסוכן, ולפיכך הוא התקיים תחת פיקוח הדוק של שופטים, שהיו מצוידים במקלות שבהם חבטו באחד מהמתמודדים במקרה שעבר על אחד מהכללים. כמו רוב המשחקים ביוון העתיקה, המתמודדים היו עירומים ומשחו את גופם היטב בשמן לפני כן. ההיאבקות מופיעה כבר בחיבור הקדום "איליאדה". היא הייתה אחד מענפי הספורט שבהם התחרו במשחקים האולימפיים ביוון העתיקה. אחד האלופים האולימפיים המפורסמים והפופולריים ביותר ביוון העתיקה היה מילו מהעיר קרוטון שבאיטליה (המאה ה-6 לפנה"ס). על פי המסופר, כוחו היה כה רב, עד שכאשר קשר חוט על מצחו, עצר את נשימתו ומילא דם בוורידים, החוט נקרע. הוא זכה שש פעמים בתחרויות ההיאבקות באולימפיה, עד שהובס בפעם השביעית בידי בחור צעיר, שלאחר מכן סירב לקרב חוזר. איגרוף ביוון העתיקה ספורט ביוון העתיקה פאנקרטיון פאוסניאס, "תיאורה של יוון", ספר שישי, 14.
פרי מייסון

פרי מייסון הוא גיבורה של סדרת ספרות בלשית אמריקאית מאת ארל סטנלי גרדנר. התבנית בסדרת פרי מייסון קבועה: לקוחות שונים פונים לעורך הדין פרי מייסון בבקשת עזרה במקרה קשה. המקרה מתדרדר לפרשת רצח שהלקוח מואשם בביצועו, ופרי מייסון מקבל על עצמו את ההגנה ומביא (ברוב המוחלט של המקרים) לזיכוי ולחשיפת הרוצח האמיתי בתום המשפט (ובסיום הספר). במהלך המשפט מבצע פרי מייסון חקירות נגדיות מרשימות, ונעזר בכל תחבולה משפטית, לעיתים לגיטימית ולעיתים פחות, אך תמיד בשרות האמת והצדק. פרי מייסון נעזר בצוות קבוע: מזכירתו הנאמנה דלה סטריט והבלש הפרטי פול דרייק, שאמנם היה בלש במקצועו, אולם לא הוא שפתר את התעלומות, אלא רק סייע לפרי מייסון במעקבים וחקירות. ממולו פעלו חוקרי המשטרה הסמל הולקומב (השוטר הרע) והמפקח טרייג (השוטר הטוב). נגדו הופיע פרקליט המחוז הקשוח והרגזן המילטון ברגר. בשנת 1957 החלה סדרת הטלוויזיה המבוססת על ספרי פרי מייסון, כשאת דמותו גילם השחקן ריימונד בר (הזכור לצופי השנים הראשונות של הטלוויזיה הישראלית כ"איירונסייד", הבלש בכיסא הגלגלים). הסדרה זכתה להצלחה עצומה ונמשכה עד לשנת 1966. שנים רבות לאחר מכן, מ-1985 עד ל-1993, שודרה סדרת ההמשך שגם בה כיכב ריימונד בר. בשנת 2020 הופקה מיני סדרה בהפקתו של רוברט דאוני ג'וניור. מדיה וקבצים בנושא פרי מייסון בוויקישיתוף פרי מייסון, באתר אנציקלופדיה בריטניקה (באנגלית)
WISE J2209+2711

WISE J2209+2711 הוא כוכב מסוג "ננס חום" בעל סיווג ספקטרלי של Y0, הממוקם בקבוצת הכוכבים "פגסוס". הוא נמצא במרחק של 22 שנות אור (או 6.8 פארסק) מכדור הארץ. גילויו של WISE J2209+2711 פורסם בשנת 2014. WISE J2209+2711, בבסיס הנתונים SIMBAD לגרמי שמיים אסטרונומיים C. Beichman, C. R. Gelino, J. Davy Kirkpatrick, M. C. Cushing, S. Dodson-Robinson, M. S. Marley, C. V. Morley & E.L. Wright: WISE Y Dwarfs As Probes of the Brown Dwarf-Exoplanet Connect ion, p. 30 Pierre-Yves Martin, Planet WISE J2209+2711, exoplanet.eu, ‏2014 (באנגלית)
אבו אל-חסן מצור

אַבּוּ אלְ-חַסַן מִצּוֹר (ابو الحسن الصوري), המכונה גם אב-חסדה הצורי, היה פרשן מקרא ופוסק הלכה שומרוני בן העיר צור שחי במאה ה-11. המסורת השומרונית מייחסת לו את התרגום הקדום של נוסח השומרונים לתורה לערבית. אב חסדה הצורי היה גם אחד משני הפייטנים השומרונים הבולטים, דוברי הערבית, במאה ה-11. הוא כתב פיוטים בארמית, וכן כמה פיוטים בעברית, שניכרת בהם השפעת לשון התפילה היהודית. הוא כתב מספר חיבורים בערבית. החשוב מביניהם הוא כתאב אלטבאח' (ספר השחיטה), שהוא מעין אוסף של דיונים הלכתיים ושל קטעי פולמוס, בין השאר נגד היהודים. חציו הראשון של החיבור פורסם בשנות ה-80 של המאה ה-20 על ידי גרהרד ודל חיבור נוסף שלו הוא כתאב אלמעאד (ספר תחיית המתים) שבו טוען אבו אלחסן שהמתים עתידים לקום מקברם, אמונה שלא הייתה מקובלת על רבים מן השומרונים עד זמנו. פסקי ההלכה של אבו אל חסן הצורי מקובלים על השומרונים גם כיום. אברהם שלמה הלקין, "מן הפרשנות השומרונית: פירושו של אבו לחסן הצורי לפרשת האזינו", לשוננו לב (תשכ"ח), 208-246 משה פלורנטין, "תפילת ברוך אתה של אב חסדה: תפילה שומרונית שלשונותיה יהודיים", מחקרים בלשון 9 (תשס"ד), 157-216 Gregor Schwarb, "Vestiges of Qaraite Translations in the Arabic Translations of the Samaritan Pentateuch", Intellectual History of the Islamicate world 1 (2013), 115-157 P. R. Weis, "Abū L-Hasan Al-Sūri's Discourse on the Calandar in the Kitab Al-Tabbākh", Bulletin of the John Rylands Library 30:1 (1946), 144-156 Gerhard Wedel, " Abu l-Hasan as-Suri and his Inclinations to Mu'tazili Theology", in: Samaria, Samarians, Samaritans (ed. J. Zsengeller), Göttingen 2011, 261-286 קובץ מאמרים של משה פלורנטין על התפילה השומרונית, כולל מאמרים על אבו אל-חסן מצור מאמר בערבית על ספרו של אבו אל-חסן על תחיית המתים, ברשת החברתית האקדמית Academia.edu אברהם טל, "ספרות השומרונים העברית והארמית", בתוך: אפרים שטרן וחנן אשל (עורכים), ספר השומרונים, יד יצחק בן-צבי, 2002, עמ' 525–526. Gerhard Wedel, Kitab At-tabbah des Smaritaners Abu l-Hasan As-Suri (Ph.D. Dissertation), Freie Universitat Berlin 1987. יודאיקה: לקסיקון, מהדורת דבר, ירושלים: כתר, 1976, עמ' 1. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אוסה קלבלנד

אוסה קלבלנד (בנורווגית: Åse Maria Kleveland; נולדה ב-18 במרץ 1949) היא זמרת ופוליטיקאית נורווגית. קלבלנד נולדה בסטוקהולם, לאם מנהלת חשבונות שוודית ואב נורווגי שברח לשוודיה בעת הכיבוש הנאצי. ב-1957 היא ומשפחתה עברו להתגורר בנורווגיה. היא החלה לנגן בגיטרה בגיל שמונה ובגיל עשר הופיעה לראשונה בתוכנית רדיו. ב-1965 היא הוציאה את אלבומה הראשון וב-1966 הוציאה את אלבומה השני, היא הייתה אחת החלוצות של סוגת הוויספופ המשלבת מוזיקה עממית עם פופ. היא ייצגה את נורווגיה באירוויזיון 1966 וסיימה במקום השלישי. באירוויזיון 1980 הציגה את השיר של נורווגיה. היא הנחתה את אירוויזיון 1986. בשנים 1990–1996 היא כיהנה כשרת התרבות של נורווגיה. ב-1998 הנחתה את קונצרט פרס נובל לשלום. היא למדה משפטים באוניברסיטת אוסלו. קלבלנד נשואה בפעם השנייה. אוסה קלבלנד, במסד הנתונים הקולנועיים IMDb (באנגלית) אוסה קלבלנד, באתר MusicBrainz (באנגלית) אוסה קלבלנד, באתר Yandex.Music (ברוסית) אוסה קלבלנד, באתר Discogs (באנגלית)
אינדיה טאואר

אינידיה טאואר (באנגלית: India Tower; בעבר נקרא מגדל פארק הייאט; ידוע גם כמגדל דיינמיקס באלוואס מגדל או מגדל DB) הוא גורד שחקים מבוטל שבנייתו החלה בעיר מומבאי, הודו, בשנת 2010 ונועד להיות בגובה 708 מטר. בנייתו תוכננה להסתיים ב-2016, אולם עבודות הבנייה הוקפאו ב-2011 בשל סכסוך בין מפתחי המגדל והרשויות האזרחיות של מומבאי. הבניין תוכנן להשתרע של שטח של 150,000 מטרים רבועים ולכלול כ-131 קומות כשמתוכן 5 יהיו תת-קרקעיות. פעילות בנייה בחודש נובמבר 2010. מבט מלמעלה על אתר הבנייה בנובמבר 2010. פעילות הבנייה בחודש דצמבר 2010. מדיה וקבצים בנושא אינדיה טאואר בוויקישיתוף השמים הם הגבול: כך ייראו גורדי השחקים הגבוהים בעולם, באתר כלכליסט, 13 באוגוסט 2012 "CTBUH Tall Buildings Database". "Mumbai's tallest towers have largely been under a cloud". Times of India. 16 בינואר 2013. {{cite web}}: (עזרה)
סלבישה סטויאנוביץ'

סלבישה סטויאנוביץ' (בסרבית: Slaviša Stojanović או Cлaвишa Cтojaнoвић; נולד ב-27 בינואר 1989) הוא כדורגלן סרבי המשחק בעמדת החלוץ השני בראד בלגרד. סטויאנוביץ' התחיל את הקריירה שלו במועדון הכדורגל של סמדרבו, עיר הולדתו. בקיץ 2012 חתם ביגודינה בה שיחק במשך שנה וחצי. בעונתו הראשונה ביגודינה הוא זכה עימה בגביע, אך שיחק רק 15 משחקים באותה עונה. בינואר 2014 הצטרף לבוראץ צ'אצ'אק מהליגה הסרבית השנייה, עימה רשם עלייה לליגת העל בסיום העונה. בקיץ 2015 חתם בראדניק סורדוליצה בה הפך לשחקן מוביל וסיים את העונה כמלך שערי המועדון עם 9 שערים ב-29 משחקים. ב-20 ביולי 2016 חתם בהפועל כפר סבא מליגת העל הישראלית. ב-13 בדצמבר 2016 שוחרר מהקבוצה. לקראת סוף חלון ההעברות של ינואר 2017 חתם בהפועל פתח תקווה עד לסיום העונה. בקיץ 2017 חזר לסרביה וחתם בראדניצ'קי ניש. ב-7 ביולי 2018 חתם בקרלה בלסטרס מהסופר ליג ההודית. ביולי 2020 חתם סטויאנוביץ' בבאצ'קה. ב-30 בינואר 2021 חתם סטויאנוביץ' בראד בלגרד. סלבישה סטויאנוביץ', באתר Transfermarkt סלבישה סטויאנוביץ', באתר Soccerway סלבישה סטויאנוביץ', באתר FootballDatabase.eu אופיר סער‏, סגרה את מכסת הזרים: סלבישה סטויאנוביץ' חתם בהפועל כפר סבא, באתר וואלה, 20 ביולי 2016 יניב טוכמן‏, הפועל כפר סבא: סלבישה סטויאנוביץ' קיבל הודעה על שחרורו, באתר וואלה, 13 בדצמבר 2016 ערך זה הוא קצרמר בנושא כדורגלנים סרבים. אתם מוזמנים לתרום לוויקיפדיה ולהרחיב אותו.
קורינה רוטשייפר

קורינֶה-ספיר רוטשייפר (בהולנדית: Corine Spier-Rottschäfer;‏ 8 במאי 1938 – 24 בספטמבר 2020) הייתה דוגמנית הולנדית. מיס אירופה (1957) ומיס עולם (1959). רוטשייפר נולדה בצפון הולנד. ב-1957 נבחרה למיס הולנד ובאותה שנה נבחרה גם למיס אירופה, היא הייתה נציגת הולנד ראשונה שזכתה בתואר זה. אלי קוט הצליחה לשחזר הישג זה בשנת 1964. היא השתתפה בתחרות מיס תבל 1958, שם עלתה לשלב חצי הגמר וזכתה בתואר "מיס פוטוגניק". ב-1959 נתבקשה לייצג את הולנד גם בתחרות מיס עולם, מכיוון שהנציגה המקורית ויתרה על התחרות. כמה שעות לפני הטקס היא גילתה מספר חורים בשמלה שלה ונציגת ישראל בתחרות, זיוה שמרת, השאילה לה שמלת ערב. לבסוף גם בתחרות זו היא זכתה במקום הראשון. היא עבדה כדוגמנית ברחבי העולם ובסוף שנות השישים היא פתחה סוכנות דוגמנות בינלאומית משל עצמה. ב-1962 נישאה לאדריכל ולאחר מכן פוליטיקאי אדו ספיר (אנ'). נפטרה ב-24 בספטמבר 2020. מדיה וקבצים בנושא קורינה רוטשייפר בוויקישיתוף 1959 | 1950's, web.archive.org, ‏2010-03-24 Herman Lansdaal: Hoornse baby zou mooiste miss van de wereld. בתוך: עוד הורן. 1992, נגיש ב-31 ביולי 2020 (הולנדית). ↑קפוץ עד:a b מיס וורלד הראשונה של הולנד קורין ספיר-רוטשפר overleden. ב : NOS.nl. 24 בספטמבר 2020, גישה אליו ב-24 בספטמבר 2020 (הולנדית). ↑ מיס הולנד מיס אירופה. בתוך: Het Vrije Volk . 27 ביוני 1957, ניגש ב-31 ביולי 2020 (הולנדית). ↑ קורין רוטשאר מאמסטרדם. בתוך: דה טלגרף . 27 ביוני 1957, ניגש ב-31 ביולי 2020 (הולנדית). ↑ הולנדה קורין לא הייתה מרשימה: לוז זולואגה מיס יקום. בתוך: Limburgsch dagblad . 30 ביולי 1958, ניגש ב-31 ביולי 2020 (הולנדית). ↑ קורין רוטשאפר (21) מתה "מיס עולם". בתוך: Nieuwsblad van het Noorden . 11 בנובמבר 1959, ניגש ב-31 ביולי 2020 (הולנדית). ↑ אילונקה לינהיר: 'זה עצום ויפה'. בתוך: Elsevier Stijl. 2013, נגיש ב-31 ביולי 2020 (הולנדית). ↑ De Miss World uit 1957 weet nu hoe betrekkelijk alles is: Corine Rottschäfer: 'Het is meissies kijken, meer niet...' בתוך: Limburgs dagblad. 11 באוגוסט 1986, ניגש ב-31 ביולי 2020 (הולנדית).
אבו אל-פתח

אַבּוּ אלְ-פַתְח בְּן אַבִּי אלְ-חַסַן הַשּׁוֹמְרוֹנִי (בערבית: أبو الفتح بن أبي الحسن، السامري) היה היסטוריון שומרוני בן המאה ה-14. אבו אל-פתח היה יליד דמשק וכתב בשפה הערבית, שפתם המקובלת של השומרונים בדורו. חיבורו העיקרי הוא כִּתַאבּ א-תַַּאְרִיח' (בשמו המלא: כִּתַאבּ א-תַַּאְרִיח' מִמַּא תַקַדַּםַ עַןִ אלְ-אַאבַּא – ספר ההיסטוריה ממה שהובא מפי האבות) שזכה לתרגום לטיני במאה ה-19 בידי אדוארד וילמאר (גותה 1865). היצירה הוזמנה בשנת 1352 על ידי פנחס, הכהן הגדול השומרוני דאז, ואל-פתח החל לכותבה ב-1356. זהו אוסף של הכרונולוגיה השומרונית ממקורות קדומים, מאדם הראשון ועד מוחמד. P. Stenhouse, The Kitab al-Tarikh of Abu 'l-Fath (Sydney, 1985) Milka Levy-Rubin (translator), Continuatio of the Samaritan Chronicle of Abu L'Fath Al Samiri Al Danafi (2002) קישור למהדורת וילמאר, בארכיון האינטרנט. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אוגוסט דובאי

גנרל של דיוויזיה אוגוסט איבון אדמונד דובאי (בצרפתית: Augustin Yvon Edmond Dubail;‏ 15 באפריל 1851 – 7 בינואר 1934) היה מפקד בכיר בצבא צרפת במלחמת העולם הראשונה. דובאי נולד ב-15 באפריל 1851 בעיר בלפור שהשתייכה אז לקיסרות הצרפתית השנייה. בשנת 1870 סיים את האקדמיה הצבאית סן-סיר התגייס לצבא צרפת. הוא לחם במלחמת צרפת–פרוסיה, היה חלק מהכוח של פרנסואה אשיל בזן שנלכד במצור על מץ, ולאחר מכן נלכד בשבי הפרוסי ונלקח לגרמניה. לאחר סיום המלחמה שוחרר, ובשנת 1873 הועלה לדרגת לוטננט. החל 1880 הוא שימש כפרופסור בסן-סיר וכקצין גבול באלג'יריה. בשנת 1901 הועלה לדרגת קולונל וקיבל פיקוד על רגימנט הזואבים ה-1. בדצמבר 1904 הועלה לדרגת גנרל של בריגדה, ועד שנת 1906 פיקד על מספר בריגדות. הוא פרסם מספר ספרים העוסקים על גאוגרפיה ועל חינוך והכשרת קצינים. ב-27 בספטמבר 1906 הוא נעשה לראש האקדמיה הצבאית סן-סיר, והוביל רפורמה בתחום הכשרת הקצינים. ב-25 בדצמבר 1908 הועלה לדרגת גנרל של דיוויזיה. ב-20 בינואר 1912 קיבל פיקוד על הקורפוס ה-9, ופיקד עליו עד 29 באפריל 1913. ובשנת 1914 הוא הפך לחבר המועצה העליונה למלחמה. ערך מורחב – מלחמת העולם הראשונה עם פרוץ מלחמת העולם הראשונה קיבל דובאי פיקוד על הארמייה הראשונה שהתייצבה באזור לורן. הארמייה שלו השתתפה יחד עם הארמייה השנייה בקרב לורן וספגה אבדות כבדות, אך הצליחה לבלום את המתקפה הגרמנית. ב-5 בינואר 1915 הוא העביר את הפיקוד על הארמייה לפייר רוק והועבר לפקד על קבוצת הארמיות המזרחית בגזרת ורדן. דובאי חשש שהגרמנים מתכננים התקפה באזור, והתלונן שוב ושוב בפני הפיקוד העליון הצרפתי על המחסור בארטילריה, אולם אזהרותיו לא זכו לתגובה. תחזיותיו התגשמו לבסוף בדמות קרב ורדן. בשנת 1916 פרש מפיקוד פעיל, והחל ממרץ של אותה שנה שימש כמושל הצבאי של פריז. דובאי פרש מהצבא באביב 1918, ולאחר פרישתו חי בפריז עד מותו ב-7 בינואר 1934.
הפיגוע באנטוורפן (1980)

הפיגוע באנטוורפן היה פיגוע שביצע מחבל פלסטיני ב-27 ביולי 1980 באנטוורפן שבבלגיה. נער אחד נהרג ו-20 נוספים נפצעו. המחבל, סעיד אל נאסר, נתפס ונעצר לאחר מרדף. ב-27 ביולי 1980 הגיח בריצה מחבל פלסטיני ממוצא סורי למדרכה באנטוורפן, בה התאספו ילדים יהודים והוריהם. המתאספים, חברי קייטנה של "אגודת ישראל", חיכו לאוטובוס שייקח אותם לטיול מטעם הקייטנה. המחבל השליך לעברם שני רימוני יד והחל להימלט. כתוצאה מהפיצוצים נהרג דוד כהן, נער בן 15 מצרפת, ונפצעו 20 נוספים, מתוכם שניים באורח קשה. בין הפצועים הייתה אישה בהריון וילדה בלגית בת 13 שנפגעה קשה במוחה. לאחר הפיצוצים החלה המולה במקום. המדרכה כוסתה בדם, בזכוכיות מנופצות ובתיקים של הילדים. כמה עוברי אורח החלו בטיפול ראשוני לפצועים, בעוד אחרים רצו אחרי המחבל ותפסו אותו. על גופו של המחבל נמצא אקדח, מחסניות ו-18 כדורים, שבהם לא השתמש. הפיגוע בבית הכנסת באנטוורפן (1981) תמר גולן, שלטונות הביטחון של בלגיה ביקשו מישראל לסייע בזיהוי המתנקש בילדים באנטוורפן, מעריב, 28 ביולי 1980, המשך
וורלד ויז'ן אינטרנשיונל

וורלד ויז'ן אינטרנשיונל (בקיצור: וורלד ויז'ן; באנגלית: World Vision International או בקיצור: World Vision) הוא ארגון תמיכה, פיתוח וסיוע הומניטרי נוצרי-אוונגליסטי אמריקאי. הארגון נוסד בשנת 1950 על ידי הכומר רוברט פירס (אנ'), הכומר קיונג-צ'יק האן ופרנק פיליס כארגון שירות הנותן מענה לצורכי החירום של ילדים בקוריאה. נכון לשנת 2022, הארגון פעיל בכמעט 100 מדינות. וורלד ויז'ן אינטרנשיונל החל את פעילותו בקוריאה בעקבות מפגש בין הכמרים המייסדים - רוברט פירס וקיונג-צ'יק האן. פעילות הארגון התרחבה במלחמת קוריאה ולאחר המלחמה לכל מזרח אסיה. בשנות השישים והשבעים של המאה העשרים, לצד הרחבת פעילות הארגון מטיפול בילדים למשפחות ובניית יכולות בתחום החקלאות, הארגון פתח מחלקת מחקר. בשנות התשעים הארגון החל לפעול למען ילדים שהתייתמו באוגנדה, רואנדה וסומליה בעקבות איידס ומלחמות אזרחים סדרתיות. הארגון גם ערך הסברה למניעת התפשטות נגיף האיידס. הארגון היה חלק מקואלציות בינלאומיות של ארגון שפעלו נגד גיוס ילדים ללחימה ובמאמץ העולמי לאיסור על השימוש במוקשים. לפי מגזין פורבס, נכון לדצמבר 2014, וורלד ויז'ן הוא ארגון הצדקה ה-11 בגודלו בארצות הברית עם הכנסות כוללות של למעלה מ-981 מיליון דולר. הארגון פעיל בלמעלה מ-90 מדינות. השורשים של וורלד ויז'ן אינטרנשיונל הם נוצרים אוונגליסטים. אולם ריצ'רד סטרנס, שהיה נשיא הארגון בין השנים 1998-2018, התנגד לפרוזליטיזם. באוגוסט 2016 הוגש בישראל כתב אישום נגד מנהל סניף רצועת עזה בארגון וורלד ויז'ן, מוחמד חלבי, שנעצר במעבר ארז והודה בחקירתו כי פעל בארגון ההומניטרי כסוכן סמוי בשירות הזרוע הצבאית של חמאס. על פי כתב האישום, כספים לנזקקים וילדים במצוקה הועברו למנהרות ולאמצעי לחימה. ההערכה היא כי בדרך זו הועברו כ-40 מיליון דולר [דרוש מקור] מדיה וקבצים בנושא וורלד ויז'ן אינטרנשיונל בוויקישיתוף אתר האינטרנט הרשמי של וורלד ויז'ן אינטרנשיונל (באנגלית) וורלד ויז'ן אינטרנשיונל, ברשת החברתית פייסבוק וורלד ויז'ן אינטרנשיונל, ברשת החברתית אקס (טוויטר) וורלד ויז'ן אינטרנשיונל, ברשת החברתית אינסטגרם וורלד ויז'ן אינטרנשיונל, ברשת החברתית LinkedIn וורלד ויז'ן אינטרנשיונל, סרטונים בערוץ היוטיוב Gary F. VanderPol: The Least of These: American Evangelical Parachurch Missions to the Poor, 1947–2005 Boston University School of Theology, 2010, (Dissertation) Hamilton, John Robert (1980). An Historical Study of Bob Pierce and World Vision's Development of the Evangelical Social Action Film (Dissertation). University of Southern California. The Independent Verification Experience of WVI, HQAI (באנגלית) David R. Swartz, World Vision’s Forgotten Founder, ChristianityToday.com, ‏March 16, 2020 (באנגלית) Javier Alcalde Villacampa, INTERNATIONAL DISARMAMENT CAMPAIGNS, Materials of Peace and Human Rights, 14, Barcelona, March 2010 World Vision - History of World Vision, web.archive.org, ‏2011-03-04 World Vision | Company Overview & News, Forbes (באנגלית) אמיר בוחבוט ויניר יגנה‏, "שתול" של חמאס בארגון הומניטרי העביר עשרות מיליוני שקלים לפעילות טרור, באתר וואלה, 4 באוגוסט 2016
ניפוי שגיאות

נִפּוּי שְׁגִיאוֹת, נִפּוּי תְּקָלִים או בקיצור ניפוי (באנגלית: debugging, דִּיבָּגִינְג; בעברית: דִּבּוּג), הוא תהליך שיטתי של איתור והפחתת באגים (תקלים) בתוכנת מחשב או בחומרה אלקטרונית, כדי לגרום להם לפעול כפי שתוכננו. ככל שמתקיימים יותר קשרים בין תת-מערכות או שהמערכת חסרת סדר, כך תהליך ניפוי השגיאות יהיה קשה יותר. באופן כללי, תהליך ניפוי השגיאות הוא משימה מסורבלת ומעייפת. הקושי בניפוי שגיאות בתוכנה משתנה רבות בין שפת התכנות שבה השתמשו בתיכנות אותה מערכת ובכלים הקיימים לצורך הניפוי כגון מנפה שגיאות. מנפי שגיאות הם כלים אשר מאפשרים למתכנת לעקוב אחרי ההרצה של תוכנית, לעצור אותה, להתחיל אותה מחדש, להריץ אותה בהילוך איטי, לשנות ערכים בזיכרון ואפילו במקרים מסוימים לחזור אחורה בזמן. באופן עקרוני שפות תכנות עיליות, כגון Java, הופכות את ניפוי השגיאות לקל יותר, כיוון שהן כוללות אפשרויות כמו טיפול בחריגות (exception handling) שמקל על זיהוי הקוד שבגללו התוכנית פועלת בצורה פגומה. עם זאת, במקרה של תכנות מונחה אירועים שממומש בשפות אלו קיים קושי לעקוב אחרי התהליכים בשל העובדה כי התוכנה פועלת באופן שאיננו רציף, גם ריבוי נימים בתוכנית או תקשורת בין תוכניות שונות גורם לבעיה דומה. בשפות תכנות אשר נוגעות יותר בחומרה ובהגדרות בסיסיות (low level), כגון שפות התכנות C או שפת סף, באגים יכולים ליצור בעיות "שקטות" כמו - השחתת זיכרון, ותדיר קשה למצוא היכן הבעיה הראשונית החלה; במקרים כאלה נדרש בדרך כלל שימוש בכלי ניפוי מורכבים. לניפוי שגיאות של חומרה אלקטרונית (כגון חומרה של מחשב), תוכנות בסיסיות שמתייחסות בעיקר לחומרה (כגון BIOS) או קושחה (firmware), משתמשים באחד, או יותר, מהכלים הבאים: אוסצילוסקופ, מאבחן לוגי ואמולטור תוך־מעגלי (ICE). אמולטור זה יכול לתפקד בצורה דומה למנפה שגיאות של תוכנה, רק הפעם על תוכנה בסיסית וקושחה. שגיאה במיקרוקוד של מעבד עלולה לגרום לבאגים קשים במיוחד לגילוי, בין השאר בשל הצורך לבדוק אפשרויות רבות במיוחד והנטייה להתייחס אל המעבד כאל "קופסה שחורה". תכנות בדיקות תוכנה זיהוי פגמים מצביע-מסגרת (Framepointer) מספר קסם (תכנות) ניפוי שגיאות באמצעות ברווז גומי נקודת עצירה ניפוי שגיאות אחורנית בזמן - הכול על ניפוי שגיאות (אנגלית) תמי לפידות, "ניפוי שגיאות", בירחון "הבטים בהוראת מדעי המחשב", גיליון דצמבר 1996, עמודים 13–25, בהוצאת משרד החינוך ומטה המרכז להוראת המדעים.
גאנסו (כדורגלן)

פאולו הנריקה צ'אגס דה לימה (בפורטוגזית: Paulo Henrique Chagas de Lima הידוע כפאולו הנריקה גאנסו או רק בכינוי גאנסו (Ganso) שפירושו "האווז" בפורטוגזית; נולד ב-12 באוקטובר 1989 באנאנינדואה שבברזיל) הוא כדורגלן ברזילאי המשחק בעמדת הקשר ההתקפי בפלומיננסה ובנבחרת ברזיל. פאולו הנריקה צ'אגס דה לימה הידוע בכינוי גאנסו נולד בעיר אנאנינדואה שבברזיל ומגיל צעיר הצטרף למחלקת הנוער של טונה לוסו המקומית כשהתגלה על ידי ג'יובאני דה סילבה מאמן נבחרת ברזיל דאז. כשהוא בן 15 הצטרף למחלקת הנוער של פאיסנדו וממנה בשנת 2005 הצטרף לזו של סנטוס. בשנת 2007, החלים גנסו מפציעה שהשביתה אותו לתקופה של שישה חודשים וסייע לסנטוס לזכות בגמר הקמפאונטו פאוליסטה עד גיל 20. גנסו לבש את החולצה עם המספר 10 בקופה סאו פאולו לשנת 2008 כשסנטוס הודחה ברבע הגמר על ידי אינטרנסיונל. ב-2 במאי 2010, סייע גנסו לסנטוס להדיח את סנטו אנדרה בגמר הקמפאונטו פאוליסטה וזכה עם סנטוס באליפות. בחודש אוקטובר 2010, האריך גנסו את חוזהו בסנטוס עד לפברואר 2015, כשסעיף השחרור שלו מהקבוצה עומד על 50 מיליון אירו. ב-20 בספטמבר 2012 לאחר משא ומתן עיקש בין הקבוצות, חתם גאנסו לחמש שנים בסאו פאולו ששילמה עבורו לסנטוס 23.940 מיליון ריאל ברזילאי. והוא קיבל את החולצה עם המספר 8. בתחילת דרכו בסאו פאולו הציג גאנסו כושר משחק ברמה גבוהה אך לעיתים התקשה להביא את יכולותיו לידי ביטוי. באוקטובר 2013, קיבל גאנסו את החולצה עם המספר 10 אותה לבש בסנטוס וקיווה כי יוכל לשמור על יציבות ולהציג יכולת מרשימה יותר. בשנת 2016, חזר גאנסו לכושר מלא והצליח להתאושש כמעט באופן מוחלט מפציעות רבות שליוו אותו לאורך תקופתו בסאו פאולו. יחד עם החלוץ ג'ונתן קאלרי הצליח גאנסו להוביל את סאו פאולו עד לחצי גמר גביע הליברטדורס אך בשל פציעה נכשל בניסיונו לסייע לקבוצה להשיג את הכרטיס לגמר. במהלך תקופתו בסאו פאולו רשם גאנסו 221 הופעות בהן כבש 24 שערים ורשם עוד 49 בישולים. ב-16 ביולי 2016, יצא גאנסו לראשונה לאירופה כשחתם בסביליה מהלה ליגה ששילמה עבורו 10 מיליון אירו. ב-31 באוגוסט 2018 הושאל לאמיין. ב-31 בינואר 2019 חזר לברזיל וחתם לחמש שנים בפלומיננסה. גאנסו שיחק בעברו בנבחרות הצעירות של ברזיל אך החל 2010 נמנה עם סגל נבחרת ברזיל. ב-10 באוגוסט 2010, ערך גנסו את הופעת הבכורה שלו במדי נבחרת ברזיל במשחק ידידות נגד נבחרת ארצות הברית. גאנסו היה חלק מנבחרת ברזיל שזכתה במדליית כסף באולימפיאדת לונדון (2012). בשל פציעותיהם של דוגלאס קוסטה וקאקא, נמנה גנסו עם סגל נבחרת ברזיל לקופה אמריקה 2016. מדיה וקבצים בנושא גאנסו בוויקישיתוף אתר האינטרנט הרשמי של גאנסו גאנסו, ברשת החברתית אקס (טוויטר) גאנסו, באתר Transfermarkt גאנסו, באתר Soccerway גאנסו, באתר BDFutbol גאנסו, באתר WorldFootball.net גאנסו, באתר National Football Teams גאנסו, באתר FootballDatabase.eu גאנסו, באתר ESPN
מאטי יארווינן

מאטי הנריקי יארווינן (בפינית: Matti Henrikki Järvinen;‏ 18 בפברואר 1909 – 22 ביולי 1985) היה אתלט פיני. אלוף אולימפי (לוס אנג'לס 1932) פעמיים ברציפות אלוף אירופה (טורינו 1934 ופריז 1938) ושיאן עולם (1938-1930) בהטלת כידון. במהלך הקריירה שלו הוא שיפר את שיא העולם 10 פעמים (מ-71.57 מטר ועד 77.23 מטר). מאטי יארווינן נולד וגדל בטמפרה. הוא ואחיו הספורטאים המצטיינים, התאמנו בהדרכת אביהם, ורנר שהיה אלוף אולימפי בזריקת דיסקוס יווני (אתונה 1906). שני אחיו, אקילס בעל שתי מדליות כסף אולימפיות (אמסטרדם 1928 ולוס אנג'לס 1932) ושיאן עולם בקרב עשר והאח הבכור קלה, מקום 9 באולימפיאדה (לוס אנג'לס 1932) ושיאן אירופה בהדיפת כדור ברזל. בתחרות שנערכה בויבורג ב-8 באוגוסט 1930 קבע יארווינן בהטלת כידון שיא עולם חדש של 71.57 מטר, שיאו העולמי הראשון. באולימפיאדת לוס אנג'לס (1932) זכה יארווינן במדליית זהב בהטלת כידון בשיא אולימפי חדש של 72.71 מטר, לפני חבריו לנבחרת מאטי סיפלה (69.80 מטר) ואינו פנטילה (68.70 מטר). באליפות אירופה הראשונה באתלטיקה שנערכה בטורינו, איטליה בשנת 1934 זכה יארווינן במדליית זהב בשיא עולם חדש של 76.66 מטר, שיא העולם היחידי באליפות, לפני בן ארצו מאטי סיפלה (69.97 מטר) וגוסטב סול מאסטוניה (69.31 מטר). באולימפיאדת ברלין (1936) לא הצליח יארווינן להגן על תוארו בשל פציעה בגבו וסיים במקום חמישי בהטלת כידון בתוצאה של 69.18 מטר. באליפות אירופה שנערכה בפריז, צרפת בשנת 1938 הגן יארווינן על תוארו בהטלת כידון בתוצאה של 76.87 מטר, לפני בן ארצו שיאן העולם הטרי (שבוע ימים) איריו ניקנן (75.00 מטר) ויוז'ף וארסגי מהונגריה (72.78 מטר). בשנת 1939, שירת יארווינן במלחמת החורף במצר הקרלי (קו מנרהיים) ושם אימן חיילים בזריקת רימוני יד ביחד עם חברו איריו ניקנן. לאחר המלחמה עבד כיועץ כלכלי. בשנת 1945, בסיום הקריירה הספורטיבית שלו, משרד הדואר של פינלנד כיבד אותו בהוצאת בולים בדמותו. הטלת כידון: 77.23 מטר (1936), שיא עולם בעבר מדיה וקבצים בנושא מאטי יארווינן בוויקישיתוף מאטי יארווינן, באתר הוועד האולימפי הבין-לאומי מאטי יארווינן, באתר olympedia.org מאטי יארווינן, באתר התאחדות האתלטיקה הבין-לאומית